Инфоурок › Начальные классы › Рабочие программы › Рабочая программа по башкирскому языку(ГОС) 5 класс\nДәреслек: М.Ғ.Усманова,З.М.Ғәбитова. Башҡорт теле: Уҡытыу рус телендә алып барылған мәктәптәрҙең 5-се класс уҡыусылары өсөн дәреслек. – Өфө : Китап, 2010.\nМ.Ғ.Усманова, З.М.Ғәбитова. Башҡорт теленән диктант һәм изложениелар йыйынтығы. Өфө: Китап, 2009.\nДәреслек: М.Ғ.Усманова,З.М.Ғәбитова. Башҡорт теле: Уҡытыу рус телендә алып барылған мәктәптәрҙең 5-се класс уҡыусылары өсөн.-Өфө : Китап, 2010.\nБашҡортостан Мәғариф министрлығы тарафынан тәҡдим ителгән программа Магинск урта дөйөм белем биреү учреждениеһының “Уҡыу планы”на ярашлы рәүештә тормошҡа ашырыла. Мәктәп компонентынан предмет булараҡ 1 сәғәт бүленгән.\nМәғариф министрлығының ________номерлы _________ йылғы ”Дәүләт белем биреү стандарттарының федераль компоненттарын раҫлау тураһында” законы , «Рәсәй Федерацияһы халыҡтары телдәре тураһында» законы, Рәсәй Федерацияһының «Мәғариф тураһында» законы, «Башҡортостан Республикаһы халыҡтары телдәре тураһында» законы, Башҡортостан Республикаһының «Мәғариф тураһында» законы.\nПрограмма йөкмәткеһенең маҡсаттары һәм бурыстары:\nБашҡорт теленә өйрәтеү буйынса 5-се класс уҡыусылары алдында түбәндәге бурыстар ҡуйыла:\n5- се класта башҡорт телен дәүләт теле булараҡ уҡытыуҙың интегратив маҡсатын уҡыусыла элементар коммуникатив компетенция формалаштырыу тәшкил итә.\nЭлементар коммуникатив компетенция – уҡыусының типик ситуацияларҙа телдән һәм яҙма рәүештә башҡорт теле саралары ярҙамында аралашыуға әҙерлеге һәм һәләте. Шулай итеп, 5 - се класта башҡорт телен уҡытыуҙың түбәндәге маҡсаттарын билдәләп була:\n«Башҡорт теле» предметының эшмәкәрлекле характеры донъяны бөтөн, эмоциональ һәм актив ҡабул итеүсе 5 се класс уҡыусыһының тәбиғәтенә тап килә.\nБашҡорт телен 5 – се класта өйрәнеүҙең шәхси һөҙөмтәләренә түбәндәгеләр инә: донъяны күп телле һәм мәҙәниәтле йәмғиәт булараҡ ҡабул итеү; үҙеңде илдең гражданины итеп тойоу; телде (шул иҫәптән башҡорт телен) төп аралашыу сараһы булараҡ ҡабул итеү; башҡорт теле саралары ярҙамында (балалар фольклоры, балалар әҙәбиәтенең ҡайһы бер үрнәктәре) уҡыусының башҡорт халҡының тормошо менән танышыуы.\nБашҡорт теле нормалары (фонетик, лексик, грамматик) тураһында белешмә; (курс йөкмәткеһе кимәлендә) өн, хәреф, һүҙ кеүек тел берәмектәрен табыу һәм сағыштырыу һәләте.\nТелмәрҙең тематик йөкмәткеһе\nҺөйләү һәм яҙма телмәрҙең йөкмәткеһе белем биреү һәм тәрбиәүи маҡсаттарға , 5 – се класс уҡыусыһының йәш үҙенсәлектәренә тап килә һәм түбәндәге темаларҙы үҙ эсенә ала:\n-өлгө буйынса күнегеүҙәр эшләй белеү;\n-ҡағиҙәләр ҡуллана белеү;\nВ.Дөйөм ҡиммәттәргә йүнәлеш сфераһында:\n-башҡорт телендәге хис-тойғо һәм эмоцияларҙы белдереүсе сараларҙы үҙләштереү;\n-балалар әҙәбиәте үрнәктәре менән танышҡанда матурлыҡты танырға өйрәнеү.\n-уҡыу процесында билдәләнгән планға ярашлы эшләй белеү.\nУҡыу йылы аҙағында 5- се класс уҡыусылары түбәндәге белем һәм күнекмәләргә эйә булырға тейеш:\nшундай уҡ текст буйынса йә картина нигеҙендә 5- 6 һорауға яуап яҙыу,\nбирелгән ситуация буйынса 7- 8 һөйләмдән торған текст яҙыу\nКонтроль күсереү- 1\nКонтроль диктант- 2\nБелем көнө. Мин белемле булырға тейешмен. Башҡорт алфавиты. Фонетика(ҡабатлау).\nҮткәндәрҙе ҡабатлау дәресе.\n1 сентябрь- белем көнө, белемле булыу кәрәклеге тураһында әңгәмә; афоризмдар. Грамматика буйынса 4-се класта үткән темалар.\nБелем алыу, уҡыу, белемле булыу темаһына ҡағылышлы һүҙҙәрҙе белеү, һөйләй алыу. Грамматика буйынса 4-се класта үтелгәндәрҙе белеү, башҡорт алфавитын белеү, башҡорт теленең үҙенсәлекле өндәрен дөрөҫ уҡыу һәм яҙыу\nТелмәр үҫтереү һәм үткәндәрҙе нығытыу дәресе\nҒаиләгә ҡағылышлы һүҙлек запасын арттырыу. Һүҙ үҙгәртеү.Сингармонизм законы\nКүнегеүҙәрҙән исемдәрҙе таба белеү, Кем? Нимә? Һорауын дөрөҫ ҡуя белеү. Исемдәрҙе һан менән үҙгәртә белеү\nБеҙҙең мәктәп. Күплек төшөнсәһенең исемдәрҙә бирелеше.\nҺеҙ уҡыған мәктәп тарихы тураһында әңгәмә. Күплек төшөнсәһенең исемдәрҙә бирелешен нығытыу\nМәктәп тураһында һөйләй белеү.Исемдәргә күплек ялғауҙарын дөрөҫ ҡуша белеү\nКөҙгө көндәр. Һөйләмдә һүҙҙәр тәртибе.\nҮткәндәрҙе ҡабатлау һәм нығытыу дәресе\nКөҙ көнө һауа торошо, көҙгө күренеш, ҡоштар тураһында яңы һүҙҙәр\nКөҙ тураһында һөйләй белеү. Һынамыштар өйрәнеү. Һөйләмдәрҙе дөрөҫ төҙөй белеү\nӘсә ниңә һөйөндө? Контроль эш. Контроль күсереү.\nБелемде тикшереү. Текст. Һүҙҙәр өҫтөндә эш. Диктант\nТемаға ҡағылышлы һүҙҙәрҙе дөрөҫ уҡый, яҙа белеү һәм ялғауҙарҙы дөрөҫ ҡуша алыу\nӘкиәт. “Зөһрә ҡыҙ”\nХатаны аңлау, ҡағиҙәләр нигеҙендә төҙәтә белеү\nБеҙҙең өй. Берлектәге исемдәрҙең килеш менән үҙгәреше.\nЯңы тема өйрәнеү һәм телмәр үҫтереү дәресе\nТанышыу темаһына ҡағылышлы лексика.Башҡорт теленең килеш системаһы. Төп һәм эйәлек килеш, уларҙың һорауы һәм ялғауы. Сингармонизм законы. Эйәлек килештең рус телендәге родительный падежға тап килмәүе\nКилеш һорауҙары ярҙамында, шулай уҡ һүҙ тамырындағы һуҙынҡыларға иғтибар итеп, ялғауҙарҙы дөрөҫ ҡуша белеү\nМинең бер көнөм. Күплектәге исемдәрҙең килеш менән үҙгәреше.\nҮткән дәрестәрҙе нығытыу һәм яңы тема үтеү\nКөн режимына ҡағылышлы лексика. Күплектәге исемдәрҙең килеш менән үҙгәртеү үҙенсәлеге\nКөн режимы тураһында һөйләй белеү. Күплектә торған исемдәрҙе килеш менән үҙгәртә белеү\nЯңы фатир. Алмаштар. К- г, ҡ- ғ, п- б өндәре (сиратлашыу).\nЯңы материал үҙләштереү һәм телмәр үҫтереү\nЙорт йыһаздарына ҡағылышлы лексика. Уларҙы тасуирлаусы сифаттар. Зат алмаштары, уларҙың мәғәнәһе. Килеш менән үҙгәреше.Өндәрҙең сиратлашыуы.\nӨйҙө, бүлмәне һүрәтләй белеү. Зат алмаштарын дөрөҫ ҡулланыу. Килеш менән үҙгәртә белеү\nЯҙғы айҙар һәм тәбиғәт. Һорау алмаштары.\nЯҙғы тәбиғәткә ҡағылышлы лексика. Һынамыштар. Һорау алмаштары: мәғәнәһе, һорау һөйләм төҙөүҙәге роле\nЯҙғы тәбиғәтте һүрәтләй белеү. Һорау алмаштары менән һорау һөйләм төҙөй белеү\nБабай менән һыу инәһе. Күрһәтеү алмаштары.\nКүрһәтеү алмаштары; уларҙың мәғәнәһе. Текст өҫтөндә эш. Алмаштарҙы табыу\nТексты тасуири уҡыу. Тәржемә итә белеү. Һорауҙарға яуап бирә белеү\nЙәйге айҙар һәм тәбиғәт. Күрһәтеү алмаштарының килеш менән үҙгәреше.\nЙәйге тәбиғәткә ҡағылышлы лексика. Һынамыштар\nКүрһәтеү алмаштарын килеш менән үҙгәртә белеү, улар менән тулы һөйләмдәр төҙөй алыу\nКөҙгө айҙар һәм тәбиғәт. Билдәһеҙлек һәм билдәләү алмаштары.\nКөҙгө темаға ҡағылышлы лексика. Һынамыштар\nКөҙ тураһында һөйләй белеү. Алмаштарҙы телмәрҙә урынлы ҡуллана белеү\nҠышҡы айҙар һәм тәбиғәт. Ҡыш тураһында һынамыштар.\nТелмәр үҫтереү һәм ҡабатлау дәресе\nҠышҡы темаға ҡағылышлы лексика. Һынамыштар\nҠыш тураһында һөйләй алыу\nТелмәр үҫтереү. Инша. Һәр миҙгел үҙенсә һәйбәт.\nПлан төҙөү, инша яҙыу\nУрал- башҡорт иле. Яңғыҙлыҡ һәм уртаҡлыҡ исемдәр.\nБашҡортостан картаһы менән эш. Яңғыҙлыҡ һәм уртаҡлыҡ исемдәрҙең дөрөҫ яҙылышы\nУрал тураһында һөйләй алыу. Район, ҡала исемдәрен дөрөҫ яҙа, уҡый белеү\nСалауат Юлаев һәйкәле. Р. Латипова. Р. Камалова. Алмаштар\nҠабатлау һәм телмәр үҫтереү дәресе\nТекст өҫтөндә эш. Билдәләү, билдәһеҙлек алмаштары\nТексты һөйләй белеү, алмаштарҙы телмәрҙә дөрөҫ ҡулланыу\nӨфө ҡалаһы. Һорау, күрһәтеү алмаштары.\nӨфө ҡалаһы, уның исеме, тарихы тураһында әңгәмә. Алмаштар\nӨфө ҡалаһы тураһында тулы итеп һөйләй белеү, алмаштарҙы телмәрҙә ҡулланыу\nУңған ҡыҙ. И. Ғүмәрова. Башҡорт телендә эйәлек төшөнсәһе\nЯңы тема. Ҡабатлау\nБашҡорт телендә эйәлек төшөнсәһенең эйәлек алмаштары ярһамында бирелеүе\nШиғырҙы тасуири уҡый белеү, эйәлек алмаштарын яттан белеү\nКеше. Уның тән ағзалары. Эйәлек төшөнсәһе бирелеүенең 2- се юлы.\nЯңы тема, телмәр үҫтереү\nТемаға ҡағылышлы лексика, эйәлек төшөнсәһенең эйәлек аффикстары ярҙамында бирелеүе, күплек формаһы\nҺүҙҙәрҙе яттан белеү, уларға эйәлек ялғауҙарын дөрөҫ ҡуша белеү\nШәхси гигиена. Эйәлек төшөнсәһе бирелеүенең 3- сө юлы.\nТемаға ҡағылышлы яңы һүҙҙәр, эйәлек аффикстарының бирелеүе, -ныҡы, неке ялғауҙары. Ыңғай, кире формалары\nҺүҙҙәрҙе яттан белеү, эйәлек аффикстарын танып белеү, дөрөҫ тәржемә итеү\nУл кем булып һәм ҡайҙа эшләй? Ҡылым.\nЯңы тема, ҡабатлау\nПрофессияға ҡағылышлы лексика, ҡылым\nКемдең ҡайҙа кем булып эшләүе тураһында тулы итеп һөйләй белеү, ҡылымдарҙы дөрөҫ ҡулланыу\nГрипп тейә күрмәһен! Башҡорт телендә тиң киҫәктәр (тиң эйәләр).\nТекст өҫтөндә эш, тема буйынса лексика\nТемаға ҡағылышлы лексиканы яттан белеү, тиң эйәләр менән һөйләмдәр төҙөү\nҠышҡы уйындар. Башҡорт телендә тиң киҫәктәр (тиң хәбәрҙәр).\nТелмәр үҫтереү дәресе һәм үткән теманы ҡабатлау\nКартина буйынса эш, темаға ҡағылышлы лексика, тиң хәбәрҙәр\nКартина буйынса һөйләй белеү, ҡышҡы уйын төрҙәрен белеү, һөйләмдәр төҙөү\nАҙыҡ- түлек, кейем- һалым. Синонимдар.\nТемаға ҡағылышлы лексика, синонимдар\nҺүҙҙәрҙе яттан белеү, синонимдарҙы дөрөҫ ҡулланыу\nТемаға ҡағылышлы лексика, һатып- алыу этикеты, рәүештәр\nҺүҙҙәрҙе белеү, рәүештәрҙе белеү\n“Көләс булһын әсәйҙәр!”\nБелемде тикшереү дәресе\nТексты аңлап ҡабул итеү\nХаталар өҫтөндә эш. Әсә рәхмәте. Ә. Ихсан. Антонимдар.\nХаталар өҫтөндә эш, байрам менән ҡотлау\nХатаны аңлау, төҙәтә белеү, ҡағиҙәне әйтә белеү, ҡатын- ҡыҙҙың ғаиләләге роле тураһында һөйләү. Хикәйәне тасуири уҡый белеү, текстағы һүҙҙәргә антонимдар табыу\nЯҙғы көндәр. Омонимдар.\nТемаға ҡағылышлы лексика, һынамыштар, омонимдар\nТема буйынса һөйләй белеү, һынамыштарҙы белеү, омонимдарҙың тәржемәһен белеү, телмәрҙә дөрөҫ ҡулланыу\nҠоштар. Тулы һөйләм төҙөү.\nТема буйынса лексика, тема буйынса тулы һөйләмдәр төҙөү\nҠоштар тураһында һөйләй белеү, исемдәрен яттан белеү, яңы һүҙҙәр менән тулы һөйләмдәр төҙөү\nМинең дуҫым компьтер. Төп башҡорт һүҙҙәре һәм үҙләштерелгән һүҙҙәр.\nТемаға ҡағылышлы лексика, төп башҡорт һүҙҙәре һәм үҙләштерелгән лексика, текст өҫтөндә эш\nҺүҙҙәрҙе белеү, һөйләмдәрҙе тәржемә итә белеү\nЕңеү көнө. Исемдәрҙең килеш менән үҙгәреше.\nТемаға ҡағылышлы лексика, БВҺ тураһында һөйләшеү, килештәр\nЛексиканы ҡабатлау, сифат темаһын нығытыу\nҺөйләмдәр төҙөй белеү\nКонтроль диктант. “Яңғыҙ ҡайын”\nХаталарҙы танып белеү, һүҙлек менән эшләү\nБөтәһе: 35 сәғәт\nӘсәй! Ниндәй изге һүҙ. Был һүҙҙе ишеткәс тә, һәр кем үҙ әсәһен күҙ алдына килтерә. Беҙҙе кем ҡарай? Кем беҙҙең өсөн ҡайғыра һәм шатлана? Кем иркәләп һөйә? Әлбиттә, әсәй. Һәр кемгә үҙенең әсәһе матур ҙа, яғымлы ла, аҡыллы ла, эшсән дә, сабыр ҙа. Гел шат, тыныс булһын улар. (50 һүҙ.) (“Йәншишмә” газетаһынан.)\nБына, көтә торғас, көндәр ҙә йылына башланы. Ҡарҙар иреп, һыуҙар ташты. Ҡайынға ла йән инде. Тамырҙан күтәрелгән татлы һуттан һәр бөрө хәрәкәткә килде. Ҡайын бер кемдән дә бөрөһөн йәлләмәне: улар бк файҙалы бит. Көндәр үтә торҙо. Ҡайын аҡ зифа буйлы, йәшел күлдәкле матур ағасҡа әйләнде. (47 һүҙ.) (Ф.Фәтҡуллина.)\n1. Усманова М. Г. Башҡорт теле грамматикаһы таблицаларҙа һәм схемаларҙа. 2006.\n2 . Аслаев Т. Х., Атнағолова С.В. Телмәр үҫтереү буйынса сюжетлы картиналар.-Өфө:Китап, 1996.\n3. Башҡорт теле грамматикаһы таблицаларҙа. Фонетика. Морфология. Өфө : «Эдвис» уҡытыу – методика үҙәге, 2008.\n1.З.М.Ғәбитова, М.Ғ.Усманова. Башҡорт теле: Уҡытыу рус телендә алып барылған мәктәптәрҙең 5-се класс уҡыусылары өсөн дәреслек. – Өфө : Китап, 2010.\nНомер материала: ДВ-326409


2 Октябрь 2020, 12:35\nӨфөлә Тарих һәм башҡорт халҡын үҫтереү мәсьәләләре буйынса комиссияның киңәйтелгән ултырышында «Башҡорт ырыуҙары һәм ауылдарының картаһы» проекты менән таныштырҙылар. Был картала 2 меңдән ашыу ауыл теркәлгән. Уны төҙөгәндә тарихсылар архив мәғлүмәттәрен ҡулланған. Төп сығанаҡ — 1917 йылғы халыҡ иҫәбен алыуҙың ревизия яҙмалары.\nБашҡорт халҡының таралышын теүәл күрһәткән тарихи карта өҫтөндә Бөтә донъя башҡорттары ҡоролтайының профилле комиссияһы байтаҡ эшләне, тип белдерҙе Башҡорт халҡының тарихы һәм үҫеше буйынса комиссияһы рәйесе Азат Ярмуллин.\n«Әлбиттә, картаға башҡорт ырыуҙары тарихының, уларҙың үҙ-ара мөнәсәбәттәренең барлыҡ нескәлектәрен дә төшөрөп булманы. Әммә беҙҙең алдыбыҙҙа ундай маҡсат торманы ла. Был күрһәтмә әсбап ырыуының, ғаиләһенең тарихы менән ҡыҙыҡһына башлағандар өсөн тәүге аҙым булырға тейеш. Ошо картала нәҫел төбәге булған ауылды табып, кеше үҙенең ырыуы, уның шәжәрәһе, тарихы менән артабан мауығып китергә тейеш»,— тип һөйләне проект хаҡында Азат Ярмуллин.\nУлтырышта Башҡортостандың төрлө райондарынан килгән ырыу вәкилдәре, район ҡоролтайҙары рәйестәре ҡатнашты. Уларға башҡорт ырыуҙары картаһының күсермәләре тапшырылды. Яҡын арала картаның электрон версияһын Бөтә донъя башҡорттарының сайтына урынлаштырыу планлаштырыла.\nБашҡортостандың төньяҡ-көнбайыш өлөшө өсөн картаның айырым төрө әҙерләнгән.\nШулай уҡ комиссия ултырышында «Без башкортлар» яңы ғилми-методик ҡулланмаһы менән таныштырҙылар. Ул бер нисә төрҙә әҙерләнгән, уларҙың һәр береһе республиканың төньяҡ-көнбайыш өлөшөндәге райондарҙың береһенә арналған.\nУлтырыш аҙағында «Башҡорт ырыуҙары һәм ауылдарының картаһы» проектында ҡатнашыусылар Бөтә донъя башҡорттары ҡоролтайының рәхмәт хаттары менән бүләкләнде.


Башҡортостан юлдаш телевидениеһы яңы миҙгелгә «Ете егет» тип исемләнгән яңы реалити-шоу әҙерләй - Bash.News\nБашҡортостан юлдаш телевидениеһы яңы миҙгелгә «Ете егет» тип исемләнгән яңы реалити-шоу әҙерләй\nБашҡортостан юлдаш телевидениеһы яңы миҙгелгә «Ете егет» тип исемләнгән яңы реалити-шоу әҙерләй https://bash.news/news/102277_bashortostan_yuldash_televideniey_yay_migelg_ete_eget_tip_isemlngn_yay_realitishou_erlj\n05 авг 2019, 23:30\nПроектта ҡатнашыу өсөн башта кастинг ойошторолғайны, ете егет һайлап алыу этабын уңышлы үткән. Һәр тапшырыу һайын улар халыҡ кәсептәрен үҙләштереп, етеҙлеккә һәм оҫталыҡҡа көс һынашасаҡ. БСТ каналы хәбәрсеһе Гөлназ Хәйбуллина дауам итә.\n«Ятып ҡалғансы – атып ҡал,» - тиҙәр. Ҡулда ян һәм уҡтар бар, сәпкә тейергә генә ҡалды. Республиканың төп телеканалында милли рух менән һуғарылған проект старт ала. Тапшырыуҙа ете егет менән таныштырыу бара, улар төрлө һөнәр эйәләре, тормошҡа ҡараштары ла айырыла. Әммә маҡсаттары бер – халыҡ кәсептәренә, боронғо шөғөлдәргә өйрәнеү. Проектта ҡатнашыу өсөн башта кастингты уңышлы үтергә кәрәк була. Артабан бәхетле исемлеккә эләгеүселәр ижади коллектив менән бергә Урал аръяғына юллана.\nГөлниса Сафина, «Ете егет» проекты мөхәррире: “Съемкалар беҙҙең хозур матур тәбиғәт ҡосағында - Баймаҡ, Бөрйән райондарында булды. Егеттәр үҙҙәрен төрлө һөнәрҙәрҙә, кәсептәрҙә һынап ҡаранылар”.\n«Ете егет» проектында ҡатнашыусылар яңы белем алыуҙан тыш, үҙ-ара ярыша. Тапшырыу һайын яңы кәсепкә өйрәнеп, оҫталарҙың һынауҙарын үтә. Ҡыҫҡаһы бында ҡул көсө, оло сыҙамлыҡ талап ителә. Сығарылыштарҙың береһендә йәштәр ҡулдарына балта, бысҡы алып, солоҡ юнып ҡараясаҡ. Был ҡатмарлы эште Салауат Хафизов та уңышлы атҡарып сыға, һөнәре буйынса ул энергетик. Әбйәлил егете ауыл эшенән ҡурҡмай, тапшырыу барышында бесән сапҡандан һуң һыбай ҙа йөрөргә өйрәнә.\nСалауат Хафизов, «Ете егет» проектында ҡатнашыусы: “Яңы урындар күрҙем, ҡурсаулыҡҡа барҙым, яңы шөғөлдәр өйрәндем. Шуға тулыһынса ҡәнәғәтмен был проект менән. Иң ныҡ хәтеремдә ҡалғаны - ат сабышы. Унда мин сәмләндем, ҡыуандым, күҙҙәрҙән уттар сәсрәп торғандай булды, ныҡ оҡшаны”.\nЕгеттәр ял минуттарында бейек тау башына күтәрелә, йылға буйлап кәмәлә йөрөй. Кискә ҡарай тапшырыуҙың алып барыусылары менән усаҡ янында йыйылып, уҙған көнгә йомғаҡ яһауҙа ҡатнаша. Тәьҫораттар сикһеҙ, проект та бит ысын ир-егеттәрҙе асыуға йүнәлтелгән. Көслө зат ниндәй булырға тейеш?! Халыҡ кәсептәре аша был һорауға яуап та табыла.\nРита Өмөтбаева «Ете егет» проекты продюсеры: “Ярыш булды, реалити-шоу, төрлө саҡтар булды, ыңғай ғына булманы, егеттәр аңланы ни тиклем ауыр булыуын эштең. Ағас менән дә эшләнең, атта ла ярыштың, бесән дә саптың – бының өсөн кәрәк ысын ир-егет холҡо, көс һәм таһыллыҡ. Ошондай маҡсат менән беҙ БСТ каналының яңы миҙгелендә яңы проект тәҡдим итәбеҙ”.\nЯңы миҙгелгә тиклем күп тә ҡалманы. Тапшырыу сентябрҙә эфирға сыға башлай, әлегә ижади коллектив видео монтаж эше менән мәшғүл. Ә инде проект еңеүселәре тамашасылар ярҙамында билдәләнәсәк, тауыш биреү ойоштороу ҡаралған. Егет кешегә етмеш төрлө һөнәр ҙә аҙ тиҙәр, шуға тапшырыу ҙа дауамлы булыр тип көтөлә.


2018 йылғы һайлауҙарға килеүселәр һаны 2013 йылғыға яҡын – политолог // Сәйәсәт | новости башинформ.рф\n15 август, Шәмбе\n2018 йылғы һайлауҙарға килеүселәр һаны 2013 йылғыға яҡын – политолог\n8:30, 10 сентября 2018 Сәйәсәт\n2018 йылғы һайлауҙарға килеүселәр һаны 2013 йылғыға яҡын – политолог Фото: Олег Яровиков\nӨФӨ, 2018 йыл, 10 сентябрь. /«Башинформ» мәғлүмәт агентлығы, Наталья Овчарук/.\n«Һайлауҙар төнө'18» проекты сиктәрендә политолог Николай Евдокимов фекерен әйтте.\n«Был һайлауҙарҙа тауыш бирергә килеүселәр һаны 2013 йылғыға [53% тирәһе — мөхәррирләү] яҡын, — тине политолог Николай Евдокимов. — Ул, бер яҡтан, стабиллек тураһында дәлилләй. Икенсе яҡтан, биш йыл элек Президентты һайлау булманы. Ә бында һайлаусылар һайлау кампанияһынан бер аҙ арыған».\nПолитолог һүҙҙәренсә, миҙалдың икенсе яғы ла бар, сөнки һайлауҙарҙан тыш сәйәси көн тәртибендә йәйгеһен һәм көҙ башында бер нисә киҫкен тема булды.\n«Әммә, күреүебеҙсә, был республикала протест кәйеүефен ярайһы үҫтермәне», — тип билдәләне Николай Евдокимов.\nТеги: һайлауҙар, Башҡортостан Дәүләт Йыйылышы


Ҡурсаҡтың ҡурҡыныс ... йәне\n6 Май , 19:05\nИрем өйҙә юҡ саҡта, мин ҡурсаҡты ҡыйлыҡҡа алып барып ташланым. Иртәнсәк ҡурсаҡ ... балконда миңә ыржайып көлөп ҡарап ята ине. Ошо көндө балалар баҡсаһына алып барғанда ҡыҙыҡай миңә: “Ҡурсаҡтан мин дә ҡотолғом килә ине. Тик уға тейергә ярамай!. Ул һуңынан үс ала. Мин уйынсыҡ айыу менән уйнағайным, ул төндә уйынсығымды йыртҡылап ташланы”,-тине...\nКүптән күрешмәгән әхирәтем килде. Ул уйламағанда сит өлкәгә күсеп китте. Унан алда әхирәттең туйында булғайныҡ. Һылыу, матур ҡыҙыбыҙ барыһын аптыратып ҡатыны үлгән, алты йәшлек ҡыҙы булған иргә кейәүгә сыҡты. Әлбиттә, ирҙең үҙ бизнесы, ҙур йорто, ҡиммәтле машинаһы бар ине. Шуға күрә беҙ байлыҡ үҙенекен иткәндер тип уйланыҡ. Ярты йыл да үтмәне әхирәтемдең иренән айырылып, икенсе өлкәгә сығып китеүен ишеттем. Социаль селтәрҙәрҙәге бар диуарҙарын юҡҡа сығарҙы, телефон һандарын алмаштырҙы. Был беҙҙең өсөн сәйер хәл булды.\nҺәм, ниһайәт, осрашып, ҡосаҡлашып, илашып алдыҡ та, уны ҡунаҡҡа алып ҡайттым. Ҡыҙымдың бүлмәһендәге ҙур ҡурсаҡты күрҙе лә, ҡысҡырып ебәрҙе. “Уф, бер ҡайҙа йәшер был ҡурсаҡты!”\nҠурҡышынан ҡалтырап торған әхирәтемә ҡарап, ҡурсаҡты алып карауат аҫтына тыҡтым. Аптырап ҡарайым. Әхирәтем: “Минең тормошом пыран-заран килеүе лә ҡурсаҡ арҡаһында булды бит”,-тине. Барыһын да һөйләп бирергә көскә күндерҙем. “Мин барыһын да оноторға тырышып сығып киттем бит. Ярай, кемгә булһа ла, һөйләргә тейешмен барыбер. Бәлки, күңел бушар”,-тине ул көрһөнөп.\nБына нимәләрҙе бәйән итте ул:\n- Ирем менән танышҡанда, янында ҡыҙы ла бар ине. Ябыҡ ҡына, ҡурҡыу менән ҡараған ҡыҙҙы бик йәлләнем. Әсәһе үлгәнгә бер йыл үткән ине. Ошо йәлләү тойғоһо яҡынайтты беҙҙе. Йөрөгән егетемде ташлап, кейәүгә сыҡтым. Иремдең өйө ҙур, матур ине. Ҡыҙының бүлмәһендә бик күп уйынсыҡтар теҙелгән. Шуларҙың араһында иҫке, күҙҙәре соҡоп алынған ҡурсаҡ тора. Аптырап тегегә текләп торҙом. Ҡулыма алғайным, әллә нимә эшләп киттем. Ҡурсаҡ ниндәйҙер йәбешкәк кеүек ине тотоуға. “Был иҫке ҡурсаҡты ташларға кәрәк”,-тигәйнем, ҡыҙыҡай илай башланы. Көскә тынысландырҙым.\n- Ҡурсаҡты ташлап, яңыһын алайыҡ,-тинем\n- Юҡ, ул ҡыҙымдың яратҡан ҡурсағы. Әсәһенән ҡалған,-тине.\nКүршеләрҙән мин иремдең ҡатыны үҙенә ҡул һалғанын белдем. Быға барыһы ла аптыраған. Сөнки бик яҡшы йәшәгән ғаилә булған. Ошо хәлдән һуң ирем ныҡ эсә башлаған. Хатта ҡыҙын етемдәр йортона бирергә уйлағандар. Унан ирем ҡапыл эсеүен ташлап, бизнес менән шөғөлләнеп, күтәрелеп киткән. Бер мәртәбә күршенең иренә: “Мин ҡатынымдың йәне менән һөйләшәм. Ул иҫке ҡурсаҡта йәшәй. Барыһы ла яҡшы булыр тип әйтте”,- тип ысҡындырған.\nМин аптырап ҡалдым. Ирем ҡурсаҡты ташларға ярамауын ҡыҙына бәйләһә лә, тимәк, ул уның үҙенә лә кәрәк.\nИрем өйҙә юҡ саҡта, мин ҡурсаҡты ҡыйлыҡҡа алып барып ташланым. Иртәнсәк ҡурсаҡ ... балконда миңә ыржайып көлөп ҡарап ята ине. Ошо көндө балалар баҡсаһына алып барғанда ҡыҙыҡай миңә: “Ҡурсаҡтан мин дә ҡотолғом килә ине. Тик уға тейергә ярамай!. Ул һуңынан үс ала. Мин уйынсыҡ айыу менән уйнағайным, ул төндә уйынсығымды йыртҡылап ташланы”,-тине.\nКискеһен ҡыҙыҡайға: “Әйҙә улай булғас, уны яндырайыҡ”,-тинем.\nЯндырҙыҡ. Ҡурсаҡ иреп бөткәнсе ҡарап торҙоҡ. Тынысланып йоҡларға яттыҡ. Шунан башланды ла инде. Төшмө – өнмө, белмәйем. Йәнәһе, күҙ алдыма иремдең үлгән ҡатыны килеп баҫты. Ул кемгәлер: “Үтенеп һорайым, беҙҙе тыныслыҡта ҡалдыр! Ана, ҡурсаҡ эсендә йәшә!”-тип ҡысҡырҙы һәм бысаҡ менән ҡурсаҡтың күҙҙәрен соҡоп алды. Унан шул уҡ бысаҡ менән үҙенә сәнсте. Бына нисек үлгән икән ҡатыны, тип уйлап ятам, күҙ алдына килгән бар ваҡиғаны спектакль һымаҡ ҡарайым.\nУнан алдыма ҡыҙыҡай килеп баҫты. Ул алты йәштә булһа ла, мин уны өлкән әбей һымаҡ итеп күрәм. “Мине яндырып һин миңә ярҙам иттең генә. Әммә мин ҡурсаҡ эсендә ҡалһам, һинең үҙеңә яҡшыраҡ булыр ине”,-тигән ыҫылдаған тауыш ишеттем.\nҠапыл ырғып килеп торҙом. Ҡараһам, янымда ысынлап та ҡыҙыҡай баҫып тора. Күҙҙәре ҡурҡыныс, текләп, янып ҡарай. Көскә иремде уяттым. Ул: “Ҡурҡма, ҡыҙым ҡайһы саҡта лунатик булып ала”,-тине.\nИртәнсәк әйберҙәремде йыйҙым да сит өлкәгә сығып киттем. Шуның менән минең кейәүгә сығыу тарихым тамамланды. Тик шул ваҡыттан алып ҡурсаҡтарҙан ныҡ ҡурҡам.\nӘхирәтемә ышанырғамы - ышанмаҫҡамы тип аптырап ултырам. Унан: “Ә ул ир һәм ҡыҙыҡай тураһында ниҙәр ишетелә?”-тип һораным.\n- Мин уларҙан ҡасып киткәндән һуң ирем тағы ике мәртәбә өйләнгән. Әммә ике ҡатын да уның менән оҙаҡ тормаған, айырылған... Хәҙер икәүһе генә йәшәй, тиҙәр.\nҺүҙҙе тиҙерәк икенсегә бора һалдым. Ҡурсаҡтарҙы күргән һайын шомланып йөрөмәҫ өсөн...


Башҡорт журналистары — Башҡорт Википедияһы авангардында! — Викиновости\nБашҡорт журналистары — Башҡорт Википедияһы авангардында!\n30 ғинуар 2016\n14 августа 2018: Ирәмәлгә сәйәхәт: әкиәти хәҡиҡәт\n17 августа 2017: Якутск ҡалаһында донъяның аҫаба халыҡтары көнөн билдәләнеләр\nСара 13 һәм 15 ғинуарҙа билдәләнгән Рәсәй матбуғаты көнөнә һәм виртуаль энциклопедияның 15 йыллығына арналғайны.\n2015 йылдың 15 декабренән 2016 йылдың 15 ғинуарына тиклем «Башҡортостан Викимедиясылары» ирекмәндәр төркөмө ойошторған «Башҡорт журналистары — Башҡорт Википедияһы авангардында!» тип аталған сираттағы викимарафон үтте. Ул 13 һәм 15 ғинуарҙа билдәләнгән Рәсәй матбуғаты көнөнә һәм виртуаль энциклопедияның 15 йыллығына арналғайны. Ирекмәндәр башланғысын республиканың Матбуғат һәм киң мәғлүмәт саралары буйынса агентлығы һәм Журналистар союзы ла хупланы.\nРеспублика баҫмалары журналистары Айсар менән З. ӘЙЛЕ һөнәрҙәштәре араһынан яңы мөхәррирҙәр йәлеп итеү һәм Башҡорт Википедияһын республикала, тәү сиратта башҡорт телендә нәшер ителгән йәки тапшырыуҙар алып барған киң мәғлүмәт саралары тураһындағы мәҡәләләр менән тулыландырыу маҡсатында сараны ойошторҙо.\nҮҙенсәлекле бәйге һөҙөмтәһендә журналистар Мухамадеева, Айбика, Танзиля Исхакова волонтерҙар рәтенә баҫты, Башҡорт Википедияһы яңы 150 мәҡәлә менән тулыланды, шуларҙың 108-е викимарафон талаптарына тулыһынса тап килә тип табылды.\n14 ҡатнашыусы араһынан биш һәм унан да күберәк мәҡәлә яҙған журналистар Alfiya55, Айсар, З.ӘЙЛЕ һәм Мухамадеева еңеүселәр булды. Шулай итеп, марафон девизы «Башҡорт журналистары — Башҡорт Википедияһы авангардында!» тулыһынса тормошҡа ашырылды.\nҠалған ҡатнашыусылар араһынан Ләйсән, visem һәм ирекмәндәргә яңы ҡушылыусылар вәкиле Янмырҙа Баҡый шулай уҡ еңеүселәр тип билдәләнде. Был юҫыҡтан башҡорт телен бөтөнләй белмәгән visem ҡушаматлы мөхәррирҙе айырым әйтергә кәрәк. Украин егете Башҡорт Википедияһын үҫтереүгә үҙенең һиҙелерлек өлөшөн индереп, ниндәйҙер һылтау йәки сәбәп табып һаман да Башҡорт Википедияһына ҡушылмаусыларға матур үрнәк күрһәтте: теләк һәм маҡсат менән һәр төрлө ҡаршылыҡты еңеп булыуын раҫланы. visem яҙған 16 яңы мәҡәләнең ҡуйылған талаптарға тулыһынса тап килгән алтыһы викимарафон иҫәбенә алынды.\nБәйге йомғаҡтары буйынса атап үтелгән әүҙем мөхәррирҙәр 2016 йылдың март аҙағы — апрель башында Янғантауҙа үтәсәк викисеминарға саҡырылды. Унда еңеүселәгә махсус сертификаттар һәм ҡиммәтле бүләктәр тапшырыласаҡ.\nАлик Шакиров «Башҡорт телен бөтөнләй белмәгән ирекмән Башҡорт Википедияһына 16 мәҡәлә яҙған». Башинформ, 29 января 2016 года.\nБыл мәҡәләлә Викияңылыҡтар өсөн махсус рәүештә яҙылған, мәҡәләләүҙенсәлкле репортаж һәм тикшереүҙәр бар.\nИсточник — https://ru.wikinews.org/w/index.php?title=Башҡорт_журналистары_—_Башҡорт_Википедияһы_авангардында!&oldid=449213\nПоследний раз редактировалась 14 мая 2016 в 13:55


Браузерный Уйын Өлкәндәр Өсөн – Бушлай Онлайн Секс Уйындар\nУйын Өлкәндәр Өсөн Һеҙҙең Бөтә Компьютер Һәм Кеҫә Телефоны Өсөн Яңы Браузерный\nБыл яңы коллекция төҙөргә беҙ ҡасан порноигр, альтернатива тәҡдим итәбеҙ, теләүселәр беҙ споралы секс-тубал, уларҙы бөтәһе лә ярата. Шулай итеп, беҙ категория исемлеге алынған, уларҙың кем булыуын, ҡайһы бер башҡа һәм уларға өҫтәп, донъя уйындары өлкәндәр өсөн хас. Һуңғы һөҙөмтәһе-эҫе китапхана иң порноигр, ул ҡәнәғәтләндерә алмай һыныуы һәм фантазия ниндәй, һеҙгә, булыу-булмауға ҡарамаҫтан, һеҙ ҡатын-ҡыҙ йәки ир-атты, һәм-булмауға ҡарамаҫтан, һеҙ ир-егет йәки ҡатын-ҡыҙ ярата., Бар персонаждар ҡатнашлығында уйын беҙҙең иң билдәле поп-медиа, була беҙҙең хентай-отаки өсөн бөтә фетиш бик күп һәм уйын-уйын, хыялын ҡәнәғәтләндереү өсөн бөтә төрҙәре, улар һеҙгә килеп ала.\nҺәм беҙҙең сайттан исеме күренде, барыһы ла уйын, улар беҙҙең был коллекцияһын булһа, һеҙҙең браузер уйнарға мөмкин. Скачивать һеҙгә ни кәрәк түгел, кәрәк түгел һеҙгә бер ни ҙә ҡуйылған, барыһы эшләй һәм теләсә ниндәй төҙөлөшө, улар һеҙ булдылар. Аҙ икән, был HTML5-на мобиль яйланма эшләнгән уйын өсөн эш булыр, әммә ысынбарлыҡ бөтә уйынын беҙ бер нисә третировать ҡоролошо, инаныу өсөн, уларҙың дөрөҫ эшләне, тип. Беҙҙең ябай шул уйын ҡарарға һәм енси коллекция табып, бөгөн кис һеҙ уларҙы бәхетле яһай., Беҙ һеҙгә тәҡдим яҡшы веб-сайтына, ҡайҙа һеҙ наслаждаться онлайн бөтә каприз был-хәүефһеҙ тәжрибәһен, һеҙ беҙҙең сайтҡа реклама ваҡытында уйында буласаҡ һәм бер ҡасан да ризаһыҙлыҡ өҙөлә.\nНаслаждайся Теләһә Ниндәй Төш Рәүешендә Сексуаль, Улар Һеҙ Булдылар.\nӘгәр һезгә ошай цыпочки, беҙҙең коллекцияла енси уйындар булмаһа, ниндәй булыуы фантазиянан һәм уларҙы теләһә ниндәй партнер шатландыра өҫтөнлөк бирә, ул. һеҙ алырға мөмкин буласаҡ. Бөтәһенән элек, беҙҙең серияла секс-симулятор, һеҙ ниндәй хыял менән енси активлыҡты һынауҙар һындыра алманы йәки һеҙ унда. Был уйын шул уҡ фекерҙә тора, азатлыҡ өсөн һеҙ тәҡдим итә, шунда юғары кимәлдә, тип, һеҙ, аласыз яһарға менән персонажы., Был ғына түгел, әммә һеҙҙе йүнәлтә алмаҫ персонаждар шулай итеп, менюһы ярҙамында көйләү, йәғни уларҙан тыш, уларҙы үҙгәртеү йәки был мөмкинлек бирә һезгә һәм көллият күләме һәм прическа задница кейемдәре, хатта этник сығыштары һәм уларҙың һеҙ уларҙы шәхес үҙгәртергә мөмкинлек бирә. Хатта табырға был категорияға һеҙ БДСМ-симулятор, ул ҡулланырға мөмкин, теләген ҡәнәғәтләндереү өсөн һеҙ ҡайһы өҫтөнлөк рабыня булдыҡһыҙ.\nТыш секс-симулятор, шулай уҡ тарих һәм секс менән табылған rpg һеҙҙе уйын-уйын. Горячность енси сәхнәгә сығып, был уйын уйын булманы, сөнки ҡырағай һәм сценарийҙар, дөйөм фантазияға нигеҙләнгән, уларҙы беҙ бөтә бүленә. Был ғәмәлгә шатландыра инцест уйын-фантазия, башбаштаҡлыҡ секс-һы, фәнни-мажаралы, фантастик, офис секс-эскапада һәм башҡа күптәр. Пародийный беҙҙең коллекцияла була хатта секс-уйын, хыялын тормошҡа ашырыу улар тураһында иң һеҙҙең ҡырағай цыпочки билдәле йәнһүрәт, фильм йәки видеоигр, шулай уҡ аниме һәм манга.\nҠатын-Ҡыҙ Өсөн Секс Уйындар Браузерный Уйын Өлкәндәр Өсөн\nБеҙ теләйбеҙ сайты булдырылды, һәм унда ир-ат, ҡатын-ҡыҙҙы үҙ хыялдар һәм ҡәнәғәтләндерә алмай. Сөнки донъяла ғына түгел порно егеттәр күберәк. Ҡатын-ҡыҙҙар өсөн уйын сексуаль, улар беҙҙең сайтта буласаҡ беҙ, барлыҡ фантазияһын менән бара, уларға оҡшарға ханым. Хәйер, ҡатын-ҡыҙға көслө булырға, улар йүнәлеш, шулай уҡ бала непослушный, был уйын кеүек үк, шул, тип, егет өсөн. Аптырап һеҙгә булып, күргән, тип, ханым, кем килергә беҙҙең сайт, д БДСМ мауығып, улар хатта ролле уйындар һәм көсләү придавать фантазийно., Бынан тыш, бер нисә порноигра леско беҙҙең сайтта буласаҡ, ул бөтә ҡыҙҙар оҡшай моғайын, ул ҡыҙы менән мауыға.\nӨлкәндәр Өсөн Бөтөн Бушлай Онлайн Уйындар Уйнаған Браузерный\nБөтә был уйын беҙҙең менән сайттың бушлай ашатыу, ҡарау һәм үҙ ваҡытындағы мәғлүмәттәр уларҙың һеҙ үҙегеҙҙең шәхси йәки реклама өсөн түләргә кәрәкмәй, сайттар церебраль. Беҙ бер ваҡытта ла башҡа сайтында сиктәрендә трафик алмашыу йүнәлтелгән кешеләр, унда бер ниндәй реклама ла булған һәм, уйын тәжрибәһе һеҙҙең өсөн өҙөлгән. Бөтә был уйынға реаль бушлай хардкорный был төшөнсәнең мәғәнәһе. Беҙ ысынлап та ҡайһы бер сайттар баннерҙы күрһәтеп, буш әйбер тотоу өсөн мөмкинлектәр бар, әммә был процесс һеҙ бер ҡасан да ҡамасауламай уйындары иғлан ителгәйне. Иҫәпкә менән әйткәндә, был уйын наслаждайся барыһы ла әҙер хәҙер һеҙ туранан-тура., Шул ябай ғына уйын табып, уларҙың фантазияһы һеҙҙе ҡәнәғәтләндерәме, ә аҙаҡ ул уйнап, әлегә яуап юҡ ине.


Аҡбулатты “азат иттеләр”\n17 Апрель 2019, 13:54\n«Эко-сити» төбәк операторы Федоровка районы буйынса ҡаты коммуналь ҡалдыҡтарҙы ташыу эшенә тотондо. Беренсе булып Аҡбулат ауылын сүп-сарҙан азат иттеләр. Халыҡҡа ошо турала алдан хәбәр ителгәйне, шуға күрә был сара ойошҡан рәүештә барҙы.\nШул уҡ көндө Дедов, Ишбүләк, Юрковка, Грицаевка һәм Яңы Ауылдан да сүп сығарҙылар. Ошоға саҡлы, йәғни 1 ғинуарҙан алып, районда сүп Федоровка, Бала-Сытырман һәм Гончаровка ауылдарынан ғына ташыла ине. Хәҙер эшкә, графикка ярашлы, барлыҡ 67 ауыл да йәлеп ителә.


. Аслыҡтан бөтәһе лә үлеп бөттө\n10 Сентябрь , 20:35\nҮгәй әсә Аҙнабикә үҙенең Сәлимйән ҡустыһын илап, ҡосаҡлап оҙатып ҡалды. Уның Орҡоя тигән ҡыҙы булды. Улар апайым менән бер йәштәләр ине, шуға игеҙәктәр кеүек йөрөнөләр. Апайым етенсе класты бөтөргәйне, бер йыл тракторға уҡып ҡайтты ла тракторист булып эшләне. Орҡоя бер класс та уҡымағайны, ул һауынсы булды.\n«Һуғыштан яраланып, бер аяғы тубыҡтан ағас аяҡ булып ҡайтҡан Хәлим тигән ағай: «Минең менән йөрөмәйһең», – тип, ике бер туған, апалы-һылыулы Мисфа менән Мәғиәне 200 грамм башаҡ өсөн төрмәгә ебәртте. Мәғиәһе шунда үлде, Мисфа бер йыл ултырып ҡайтты»\nСәриә Бәхтегәрәй ҡыҙы ТАШТИМЕРОВА (хәҙер КӘБИРОВА).\n1930 йылдың июлендә\nМәләүез районының Арыҫлан ауылында тыуған.\nҺуғыш башланғанда 11 йәштә була.\nНәғимә апай менән икәүләп Нөгөш аръяғына ҡара бөрлөгәнгә сыҡҡайныҡ. Ҡайтып килһәк, унлаған ат урамға килеп тулған. Ҡыҙыл флагтар таҡҡандар. Гармун уйнайҙар. Мин үҙ әсәйем Сатиранан биш йәштә ҡалғанмын. Миңлекамал исемле бер туған апайым да бар ине.\nАтайым Бәхтегәрәй тәүге герман һуғышында булған, пленға эләккән. Ете йыл немецтарға хеҙмәт иткән. Тегеләр виноград үҫтергән, күҙенә ботағы тейеп, бер күҙе һуҡырайып ҡайтҡан.\nӘсәй колхозда эшләне.\nАръяҡҡа сығып, ҡоро утын йыйып ҡайтабыҙ ҙа бәләкәй сана менән һөйрәп, 15 саҡрымдағы Мәләүезгә китәбеҙ. Утынды һатып, бер биҙрә өшөгән бәрәңге, бер-ике өшөгән ҡабаҡ, сынаяҡ ҙурлыҡ ҡына ике бәләкәй көлсә алып ҡайтабыҙ. Ҡыш буйы шулай утын ташыныҡ.\nЙәй колхозда эшләнек. Үгеҙ менән ер тырматтыҡ. Улар, безләп, тырмаларҙы әйләндереп сыға ла китәләр. Трактор етмәгән ерҙәрен, беҙгә ҡул менән ҡаҙырға ҡушалар.\nШәрип ауылы яғындағы туғайлыҡта йәшелсә баҡсаһы булды. Атай шунда эшләне. Ҡарбуз, ҡауын, ҡыяр, сөгөлдөр, эй, уңа торғайны. Үҙебеҙҙең «Ирек» колхозына тапшырып бөткәндән һуң артығын күрше-тирә ауылдарҙағы халыҡҡа үгеҙ менән ташып һата ла аҡсаһын колхозға алып ҡайтып бирә ине.\n«Ҡыҙрай» совхозында башҡорттар ҙа, урыҫтар ҙа, ҡаҙаҡтар ҙа йәшәне. Уларҙың еренә барып серек бәрәңге йыябыҙ. Ҡыҙрайҙар беҙҙе һыбай килеп ҡыуа. Шул бәрәңгене йыуып, Ҡыҙрай буйында бешереп тамаҡты туйҙырып ҡайта инек.\nҠар аҫтынан туң башаҡтар йыйып алып ҡайтып, киптереп, ҡыҙҙырып, төйөп, ярма итеп, бутҡа бешереп тә ашаныҡ. Әҙерәк он һалып тәбиә лә иттек. Ҡыш сыҡҡан тарыны ашап үлеүселәр булды. Уны йә һолоға, йә онға алмаштырып бирҙеләр. Һыңар услап ҡына йыйған үләнебеҙгә шуларҙы ҡушып ебәрә инек.\nКешеләр үлгән аттарҙы ла ашаны. Апалы-һылыулы Хәмиҙә менән Бәғиҙә Ҡотлобаевалар шул ит өсөн талашалар икән. Бер ҡатын аптырап:\n– Һуң һеҙ бер өйҙә йәшәйһегеҙ ҙә баһа, ниңә тартҡылашаһығыҙ ул, – тине.\nКолхоздың ике аты ҡалғайны. Уларҙы ла урлап алып киттеләр.\nБер ваҡыт, Американан ярҙам килде тип, сталауай ашаттылар. Зөләйхә менән Орҡоя апайым Заһри бабайҙың аласығында ыумас бешерҙеләр. Америка ашы тип бөтә ауыл балалары ашаны.\n...Ғәйзулла ағай менән Шәһиҙә апайҙың алты-ете балалары бар ине. Аслыҡтан бөтәһе лә үлеп бөттө, бер ҡыҙҙары ғына ҡалды.\n...Атайым яҡындағы Ужа тигән ауылдағы бер сатан урыҫҡа бәрәңге кәбеҫтә ултыртырға барҙы. Бер йомғаҡ кәзә мамығы алып ҡайтҡан. «Минең ҡыҙым шәл бәйләй белә», – тигән. Улар тағы ла йөн биргән, мин ойоҡтар бәйләп бирҙем. Аҙаҡ ике шәл бәйләнем. Шулай эшләп ун биш бот бәрәңге алдыҡ. Утыҙ биҙрә беҙгә байтаҡҡа етте.\nАяҡҡа сабата кейҙек. Хәйбулла исемле бабай йоҡаҡ ҡына итеп үрә торғайны. Бер аҙнаға ла етмәй, тишелеп сыға.\nУҡый алманым. Өс класс ҡына бөтөп өлгөрҙөм.\nФронтҡа ла ойоҡ-бейәләй бәйләттеләр. Мин көнөнә бер ойоҡ бәйләй инем. Һарыҡтарыбыҙ булды.\nЯҙ көн йыябыҙ. Ашлама итеп үгеҙ менән баҫыуға алып барып таратабыҙ.\nТрактор тырматҡан ергә ҡарттар менән беҙҙең кеүек балалар бойҙайҙы ла, һолоно ла ҡул менән һибәбеҙ. Үҫеп сығыуға сүптәрен йолҡорға утауға сығабыҙ. Унан ураҡҡа төшәбеҙ. Көлтә бәйләйбеҙ кис, үгеҙ егеп, көлтәләрҙе эҫкерткә һалырға йыйып йөрөйбөҙ. Үҙебеҙ йырлаған булабыҙ.\nКис ултырырға кәрәсинде трактористарҙан һатып алабыҙ.\nҺәҙиә Кәбирова тигән апай Ишембайҙан тоҙ алып ҡайтып һатып йөрөнө.\n...Ике апайым да Мәләүездә фронтҡа ебәрер өсөн бәрәңгене туҡмас һымаҡ итеп турап киптереүҙә эшләгән. Шунда үҙҙәре ашап та йөрөгән. 200 грамм туҡмас өсөн Орҡоя апайымды судить итеп ике йылға төрмәгә ултырттылар. Миңлекамал апайымды вербовка менән Свердловскиға торфҡа ебәрҙеләр. Бер йылдан һуң, түҙмәй, ҡасып ҡайтҡайны, судить итеп, төрмәгә алып киттеләр. Икеһе лә бер төрмәлә ултырған. Атайым, бахыр, бер йылдан һуң уларҙы юллап алып ҡайтты.\nБиш-алты малай, биш-алты ҡыҙ төндә башаҡ йыябыҙ. Ялағай ялтлай. Зәйтүн Бураҡанов тигән малайҙы, атаһына үс итеп, 200 грамм башағын үлсәп, төрмәгә ебәрҙеләр. Йыл ярым тирәһе ултырҙы.\nҺуғыштан яраланып ҡайтҡан Хәлим тигән ағай бар ине. Уның бер аяғы тубығынан ағас ине. «Минең менән йөрөмәйһең», – тип ике бер туған апалы-һылыулы Мисфа менән Мәғиәне 200 грамм башаҡ өсөн төрмәгә ебәртте. Мәғиәһе шунда үлде, Мисфа бер йыл ултырып ҡайтты.\nҺуғыш ваҡытында һыйырыбыҙ быҙауы менән бергә ятып үлде.\nҠыҙрай битендә башаҡ күп, тип ишеттек тә Асия менән икәүләшеп киттек. Тәрәнһыу йылғаһы ныҡ ташҡан, ағыҙып алып китте лә барҙы. Ҡарлы-боҙло һыу, ағым көслө. Яр буйындағы ҡоро-һары үләндәргә йәбешеп саҡ сыҡтыҡ. Башаҡ ҡайғыһы китте. Илайбыҙ. Күлдәктәребеҙҙе һығып, өшөп-туңып, ауылға йүгереп ҡайтып киттек.\nТағы ла бер тапҡыр башаҡҡа барҙыҡ. Шәфиғә Иҫәкәева тигән оло апай, Флүрә Таштимерова, Асия Бураҡанова, Сәриә Таштимеровалар бер тоҡҡа башаҡ йыйҙыҡ. Ғилметдин Муллашев председатель ине. Килеп сыҡты ла, мал ҡыуған һымаҡ, сыбыртҡыһы менән беҙҙе ҡыуа башланы. «Ат ҡойроғона тағып һөйрәтәм», – ти.\nБер мәлде ауылға еврейҙер килде. Әйберҙәрен һатып, ризыҡҡа алмаштырып йөрөнөләр. Ун биш көнләп торғандарҙыр, аҙаҡ ҡайҙалыр киттеләр.\n...Һуғыш бөткәндә яланда инек. Сеялкаларға иген һалып йөрөйбөҙ. Трактористарға аш бешерәләр ине. Барыбыҙ ҙа шатландыҡ.


Шарттар - Наличные Төшөү 200 Тема х £10 Ай Цыганская\nШарттар – Наличные Төшөү 200 Тема х £10 Ай Цыганская\n200 приздар күләмендә $ 10 буласаҡ помещен был выигрыш кесе йома аккаунты 12 киске 16 февраль 2017 (БСТ) һәм орнамент үҙ башы поддавки.\nGMT-был эквивалент КСТ -9.30 сәғ., ТЭЦ-1 сәғәт, ПТЗ + 8hrsCash булырға тейеш ҡатнашасағы буйынса 12 сәғәткә, шаршамбы көндө, 22 февралдә 2017 (МСК) юлы менән түләү тулыһынса йәки бер ни тиклем бонусы кредиттары.\nӘгәр буйынса 12 сәғәткә, шаршамбы көндө, (МСК) 22НД, бүләкләнеүселәр счеттар түгел ставкалары уйындар онлайн, казино кире саҡыртып алырға хоҡуҡлы һәм тағы бер ҡат приз выручать.\nПриздар буласаҡ 200 партия £приз 10 наличные. Был кредит ала отован бер юлы.\nАкция 12 сәғәттә тамамлана (МСК) шаршамбы көндө февралдә 22 2017 Аҡса приздар тапшырыласаҡ аша Ныҡтан networkTo өсөн квалификация инеү уйынсыһы керергә тейеш үҙ учет яҙмаһы менән 1 мартта 2016 йыл.Казино хоҡуҡын үҙе артынан ҡалдыра һаҡлап ҡалырға теләсә ниндәй реклама өсөн түләү, әгәр ул тип, был акция ине боҙоп күрһәтеү һәм/йәки шарттар тәҡдимдәр лә үтәлгән.\nШарттар Гластонбери талской\nШарттар & Conditions Trustly Prize Draw


Германияның Боден күле янындағы авиаһәләкәткә 13 йыл\nБыл фажиғәлә 71 кешенең ғүмере өҙөлә. Уларҙың 52 -һе үҫмерҙәр. Авиаһәләкәт ҡорбандарын иҫкә алыу Көньяҡ зыяраттағы мемориаль комплекста үтте. Йылдар маңлайҙарға юлаҡ-юлаҡ һырҙар һалһа ла, бәхетһеҙлек ҡағылған һәр ғаиләнең үҙ кисерештәре һәм мәрхүмдәрҙе юҡһыныү хистәре.\nИртән һибәләп торған ямғыр тамсылары ғүмерҙәре иртә өҙөлгән балаларҙың һәм өлкәндәрҙең күҙ йәштәре һымаҡ тойолдо. Был мемориалға яҡындарын юҡһынып килеүселәр туғандары хаҡында тик яҡшы хәтирәләр генә һаҡлай.\nДинә Этҡолова, ТУ-154 cамолетының икенсе пилоты Марат Этҡоловтың апаһы:\n«Ул бәләкәй сағынан осорға яратты. Мин уны лагерҙан ҡаршы алдым. Сумаҙаны тулы самолеттар ине. Етенсе синыфтан уҡ осоусылар һәм самолеттар менән мауыҡты».\nМарат Әхәт улы Этҡолов улы Денис менән кискә осрашҡанға тиклем тип хушлашып рейсҡа китә. Әммә атаһы өсөн был һуңғы рейс була. Атайһыҙ үҫкән йылдары нисек ауыр һәм хәсрәтле булғанын Денис һәм уның әсәһе Наталья Фәнис ҡыҙы һүҙ менән аңлатып бирерлек түгел ,ти. Ғаилә башлығы Марат Этҡолов киң ҡарашлы, кешелекле, спорт яратыусы, юғары интеллектлы кеше була. Атаһы иҫән булһа, улы бәлки уның кеүек осоусы һөнәрен дә һайлаған булыр ине. Этҡоловтар тормошондағы был һынау Денистың яҙмышын да үҙгәртә. Ул БДУ-ның хоҡуҡ институтын тамамлай. Боден күле өҫтөндәге авиаһәләкәт эҙемтәләрен тикшереүҙә булған етешһеҙлектәр уның киләсәк профессияһын да билдәләй.\nУн өс йыл элек булған фажиғә башҡа ғаиләләр яҙмышына ла үҙ мөһөрөн һуға. Дамира улының үлеменән һуң тулы бәхет менән йәшәгән ғаиләһен дә юғалта. Дамира Аҫылғужина бында һәр ваҡыт ҡыҙы менән килә. Ул йылды улы Илдар һигеҙенсене тамамлай. Барселонаға ике путевканы тормош иптәшенә яҡын таныштары тәҡдим итә. Оксфорд, Кембридж хаҡында хыялланған үҫмер Испанияға сәфәргә талпынып-шатланып китә.\nӘммә сәфәрҙе ойоштороусылар хатаһы менән балалар самолетҡа һуңлай. Ике көн буйы Мәскәү урамдарын ҡыҙыралар. Иҫтәлеккә фотоға төшәләр. Самолеттар бәрелешкәс, ергә һибелгән әйберҙәре араһында улының бер аҙ таушалған сумаҙаны табыла. Ә быныһы түшенә тағылған Ҡөръән доғалары. Илдарҙың фотоаппараты ла табыла. Был фоторәсемдәр шул фотоаппараттан алынған.\nДамира Аҫылғужина: «Һәр бер үлем үкенесле. Ниңә поездан төшкәс, барып ҡына алманыҡ икән тип үкенгән саҡтар ҙа күп булды. Үҙем уны ҡат-ҡат киҫәттем биркаңды һалма тип. Иптәштәреңдән ҡалып ҡуйма тип әйтеп ебәрҙем».\nМәскәүҙә Илдар иптәш малайы менән төп төркөмдән ҡалып аҙашып та йөрөй. Әммә уларҙы тиҙ арала эҙләп табалар. Тик артабанғы сәфәрҙәре генә хәйерле булмай. Ер өҫтөнән ун бер мең саҡрым бейеклектә ғүмерҙәре өҙөлә\nГерманияның Граждандар авиацияһындағы иң ҙур фажиғә сәбәпселәре үҙ язаһын алған. Әммә етмеш бер ғүмерҙе өҙгән авиаһәләкәт эҙемтәләре яҡындарына бер ҡасан да тынғылыҡ бирмәйәсәк.


Башҡортостандан Төркиәгә тиклем: әсә 18 йылға яҡын хәбәрһеҙ юғалған улын эҙләй // Хәл-ваҡиғалар | новости башинформ.рф\n16:56, 22 января 2018 Хәл-ваҡиғалар\nФото: «Балаларҙы эҙләү — Өфө» төркөмө (Башҡортостан)/vk\nБашҡортостандан Төркиәгә тиклем: әсә 18 йылға яҡын хәбәрһеҙ юғалған улын эҙләй Фото: «Балаларҙы эҙләү — Өфө» төркөмө (Башҡортостан)/vk\n2000 йылдың 13 июлендә Башҡортостандың Иглин районында ете йәшлек бала эҙһеҙ юғала. 18 йыл самаһы элек Бәләбәйҙә йәшәгән Кенан Мостафаев «Һәргәй» балалар лагерынан ғәйеп була. Уҙған аҙнала ирекмәндәр йәнә листовкалар йәбештереүҙе һәм эҙләү эштәрен ойошторҙо.\nТәүҙә ата-әсә баланы үҙаллы табырға маташа, һуңынан полиция, ирекмәндәр, детективтар, экстрасенстар, журналистар, вайымһыҙ булмаған кешеләр, интернет, телевидение йәлеп ителә. Эҙләү ғаиләне Төркиәгә алып килә. Антальяла йәш егет ҡот осҡос юл фажиғәһенә эләгеп, хәтерен юғалтҡан. Уның Рәсәй гражданы булыуы ихтимал. Тәрбиәгә алған ҡатын егеткә Өмөт тигән исем ҡушҡан. Уны фалиж һуҡҡан, бер кемде лә танымай һәм һөйләшмәй.\n«Әле ДНК-стадияһы бара. Яңыраҡ Өмөт аңын юғалтҡан. Уның йәше, документтарының булмауы, тарихы тап килә. «Көт мине» тапшырыуы журналисы аша Өмөттө күреү мөмкинлеге тыуҙы. Беҙҙең осрашыу йылы үтте. Ул өс сәғәт буйына минән күҙен алманы. Ләкин уның беҙҙең улыбыҙмы, юҡмы икәнлеге ДНК анализынан һуң билдәле буласаҡ», — тип һөйләне Кенандың әсәһе.\nҒаиләнең йылдар буйына Кенан Мостафаевты эҙләргә тырышыуы хаҡында тулыраҡ мәғлүмәтте «Йәмәғәт электрон гәзите»ндә уҡығыҙ.


Сурдлимпия уйындарында ҡатнашып пьедесталға күтәрелеүселәргә премиялар бүленәсәк\nБыл турала Республика етәксеһе Рөстәм Хәмитов спортсылар менән осрашыуҙа белдерҙе. Ханты-Мансыла үткән сурдлимпия уйындарында Башҡортостандан 11 спортсы ҡатнашты. Уларҙың өсөһө тау саңғысыһы һәм һигеҙ яҡташыбыҙ хоккейҙа көс һынашты. Һуңғылары республикаға алтын миҙал менән ҡайтты.\nИшетеү һәләтенән мәхрүм спортсылар Әбйәлил көйәрмәндәренең ялҡынлы ҡаршы алыуын тоймай ҡалмағандыр. Рәсәй сурдлимпия уйындарын үҙ тарихында тәү тапҡыр ҡабул итте. Спорт байрамының төп ярыштары Ханты-Мансыла үтһә, тау саңғыһы этабын Башҡортостан ҡабул итте. Әбйәлилгә өс тиҫтәнән ашыу илдән йыйылма командалар килде.\nТау саңғыһында Башҡортостан данын өс спортсы яҡланы. Республикала мөмкинлектәре сикләнгәндәр араһында был спорт төрө яңы үҫешә башланы, шуға күрә пьедестал баҫҡыстарын яулар мәлдәр алда. Ә бына Башҡортостан тренерҙары Андрей Василевский менән Вячеслав Шевнин етәкселегендәге хоккей буйынса йыйылма команда ысын мәғәнәһендә мөғжизә күрһәтте.\nҺөҙөмтәлә Рәсәйҙең хоккей буйынса сурлимпия йыйылма командаһы чемпиондар. Хәл иткес мәрәйҙәр Башҡортостан спортсылары иҫәбендә.\nРәстәм Хәмитов был мөғжизәне Башҡортостанда хоккейға булған иғтибар менән бәйләй. Киләсәктә лә был спорт төрө үҫешәсәк, тине республика башлығы.\nСурдлимпия уйындарында алтын миҙал алыусыларға аҡсалата бүләк тә әҙерләнгән. Уның күләме әле билдәләнмәгән, әммә премия ярайһы уҡ ҙур , тине төбәк етәксеһе. Бынан тыш, Рөстәм Хәмитов Башҡортостан данын яҡлаусы һәр спортсыға аҡсалата ярҙам күрһәтәсәген белдерҙе.


«Йәшлек» менән – ил менән\n14 Декабрь 2010, 19:06\nМатбуғат баҫмаларына киләһе йылға яҙылыу кампанияһы 25 декабрҙә тамамлана – гәзитебеҙгә яҙылып өлгөрмәһәгеҙ, әле һуң түгелХөрмәтле гәзит уҡыусылар!Киләһе йылдың ярты йыллығына ваҡытлы матбуғат баҫмаларына яҙылыу тамамланыуға һанаулы ғына көндәр ҡалды. «Йәшлек»һеҙ ҡалғығыҙ килмәһә, ашығығыҙ! Баҫмабыҙҙы аҙнаһына өс тапҡыр алырға күнеккәндәр өсөн иҫкәрмә: хәҙер «Йәшлек» аҙнаһына ике тапҡыр (шәмбе көндө берәгәйле – кесе йома һәм шәмбе һандары ҡушылып) сыға. Гәзит өйөгөҙгә аҙнаһына ике тапҡыр килһен тиһәгеҙ, 80148 (шишәмбе һәм шәмбе көндәрендә киләсәк гәзиткә ярты йылға яҙылыу хаҡы – 371 һум 22 тин) һәм 16414 (шәмбе һанына – 302 һум 16 тин) индекстары буйынса яҙылығыҙ. Өфөлә йәшәүсе милләттәштәребеҙ «Өфө-печать» киоскылары аша 80148 индексы буйынса гәзитебеҙҙең шишәмбе һәм шәмбе һандарына яҙыла ала. Был осраҡта бер айға яҙылыу хаҡы – 50, ярты йылға 300 һумға төшә. Тик баҫманы гәзит киоскыһынан үҙегеҙгә барып алырға тура киләсәк.\nМатбуғат баҫмаларына киләһе йылға яҙылыу кампанияһы 25 декабрҙә тамамлана – гәзитебеҙгә яҙылып өлгөрмәһәгеҙ, әле һуң түгел\nГәзит өйөгөҙгә аҙнаһына ике тапҡыр килһен тиһәгеҙ, 80148 (шишәмбе һәм шәмбе көндәрендә киләсәк гәзиткә ярты йылға яҙылыу хаҡы – 371 һум 22 тин) һәм 16414 (шәмбе һанына – 302 һум 16 тин) индекстары буйынса яҙылығыҙ. Өфөлә йәшәүсе милләттәштәребеҙ «Өфө-печать» киоскылары аша 80148 индексы буйынса гәзитебеҙҙең шишәмбе һәм шәмбе һандарына яҙыла ала. Был осраҡта бер айға яҙылыу хаҡы – 50, ярты йылға 300 һумға төшә. Тик баҫманы гәзит киоскыһынан үҙегеҙгә барып алырға тура киләсәк.